TKN ลุ้นปี 61 กำไรกลับมาโตเด่น 31% แนะซื้อราคาเป้าหมาย 24.50 บ.
TKN ลุ้นปี 61 กำไรกลับมาโตเด่น 31% แนะซื้อราคาเป้าหมาย 24.50 บ.
5 มิ.ย. 2561

บล.ไอร่า ระบุในบทวิเคราะห์วันนี้(5มิ.ย.) ว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN  คาด Gross Profit Margin ปรับตัวดีขึ้นใน ไตรมาส 2/61จากการรับรู้ต้นทุนวัตถุดิบที่ถูกลง
คาด TKN เริ่มต้นใช้วัตถุดิบสาหร่าย Lot ใหม่ที่มีราคาถูกลงในช่วงไตรมาส 2/61คาดช่วยให้อัตรากำไรขั้นต้นเริ่มปรับตัวดีขึ้น หลังช่วง ไตรมาส2/60- ไตรมาส1/61 ถูกกดดันอย่างหนักจากต้นทุนสาหร่ายที่สูงขึ้น
มองยอดขายเติบโตต่อเนื่องจากไตรมาส1/61 ที่มียอดขายเพิ่มขึ้นกว่า 19% จากทั้งตลาดในประเทศ(+14%) และต่างประเทศ (+22%) ซึ่งเป็นผลจากการออกผลิตภัณฑ์ใหม่ที่คำนึงถึงสุขภาพมากขึ้น เช่น สาหร่ายอบ และเวย์โปรตีน รวมถึงขยายช่องทางและทำการตลาดอย่างต่อเนื่องทั้งในและต่างประเทศ
คาดปี’61 กำไรสุทธิ 799 ล้านบาท กลับมาเติบโต 31% หลังลดลง 22% เมื่อปี’60 จากความสามารถในการทำกำไรดีขึ้นตามลำดับ ประเมินราคาเป้าหมายปี’61 ที่ 24.50 บาท